钦定古今图书集成/明伦汇编/官常典/第259卷 > 北魏
## 钦定古今图书集成/明伦汇编/官常典/第259卷 > 北魏

### 太武帝太平真君五年置中书通事四人

按《魏书世祖本纪》不载。按《官氏志》“真君五年正月，
侍中、中书监、宜都王穆寿，司徒、东郡公崔浩，侍中、广
平公张黎辅政，置通事四人。”

### 孝文帝太和 年诏议官制定中书监令及郎官舍人阶品

按：《魏书高祖本纪》，不载。按《官氏志》，“自太祖至高祖
初，其内外百官，屡有减置，或事出当时，不为常目。旧
令亡失，无所依据。太和中，高祖诏群寮议定百官，著
于令：中书监从第一品中，中书令第二品中，中书侍
郎第四品上，中书议郎第五品中，中书舍人从第六
品上。”

太和二十三年，复次中书监令以下阶品。

按：《魏书高祖本纪》，不载。按《官氏志》：“太和二十三年，
高祖复次职令，及帝崩，世宗初班行之，以为永制。中
书监从第二品，中书令第三品，中书侍郎从第四品
上阶，中书舍人第六品。”